***PRIJEDLOG IZVJEŠTAJA O IZVRŠENJU***

***PROGRAMA RADA TURISTIČKE ZAJEDNICE OPĆINE TKON***

***SA FINANCIJSKIM IZVJEŠĆEM ZA 2018.***



# Predsjednik

# TZO - Tkon

**Goran Mušćet**

U Tkonu, veljača 2019.

***PRIHODI TURISTIČKE ZAJEDNICE OPĆINE TKON  
ZA 2018.***

|  |  |  |
| --- | --- | --- |
|  | **Financijski plan 2018.** | **Izvršenje za period 1.1. do 31.12.2018.** |
| **UKUPNO PRIHODI OD BORAVIŠNE PRISTOJBE** | **394.000,00** | **391.495,00** |
| Prihodi od boravišne pristojbe | 394.000,00 | 254.155,00 |
| Prihodi od boravišne pristojbe *Nautika* |  | 137.270,00 |
| **PRIHODI OD ČLANARINE** | **90.000,00** | **92.794,00** |
| **PRIHODI IZ PRORAČUNA** | **228.987,00** | **111.910,00** |
| **PRIHODI OD DONACIJA** | **22.000,00** | **30.268,00** |
| **OSTALI PRIHODI** | **1.000,00** | **114,00** |
| **UKUPNO:** | **734.987,00** | **626.511,00** |

**UKUPNI TURISTIČKI PROMET U ODNOSU NA 2016. I 2017.**

**Izvor: eVisitor**

|  |  |  |  |  |  |
| --- | --- | --- | --- | --- | --- |
|  | **2016.** | **2017.** | **2018.** | **INDEX 18. / 16.** | **INDEX 18. / 17.** |
| **DOLASCI** | 8301 | 9171 | 9916 | **19.4 %** | **8.1 %** |
| **NOĆENJA** | 89212 | 106418 | 109810 | **23 %** | **3.19 %** |

**SMJEŠTAJNI KAPACITETI NA PODRUČJU TURISTIČKE ZAJEDNICE OPĆINE TKON U 2018.**

**Izvor: eVisitor**

|  |  |  |  |  |  |  |
| --- | --- | --- | --- | --- | --- | --- |
| **VRSTA OBJEKTA** | **BROJ OBJEKATA**  **17/18** | | **BROJ STALNIH LEŽAJA**  **17/18** | | **BROJ**  **POMOĆNIH**  **LEŽAJA**  **17/18** | |
| **KAMPOVI** | 7 | **9** | 150 | **177** | 0 | **0** |
| **OBJEKTI U DOMAĆINSTVU** | 163 | **166** | 967 | **966** | 347 | **361** |
| NEKOMERCIJALNI SMJEŠTAJ | 231 | **253** | 922 | **1006** | 12 | **16** |
| **OSTALI UGOSTITELJSKI OBJEKTI – DRUGE VRSTE SKUPINA KAMPOVI** | 5 | **4** | 60 | **54** | 9 | **6** |
| **UKUPNO** | 406 | **432** | 2099 | **2203** | 368 | **383** |

1. ***ADMINISTRATIVNI RASHODI***

PLANIRANO: 169.800 kn  **UTROŠENO: 167.076 kn**

* 1. **RASHODI ZA ZAPOSLENE**

Turistička zajednica koristi prostor u vlasništvu Općine Tkon, u kojem je organiziran rad Turističko informativnog centra. Zaposlene su dvije djelatnice, koje rade u Turističko informativnom centru, te obavljaju administrativne poslove Turističke zajednice. Jedna djelatnica zaposlena je u periodu od 1. siječnja do 31. listopada, te nakon toga u prosincu, na puno radno vrijeme. Druga djelatnica je isto tako zaposlena na puno radno vrijeme, ali u periodu od 06. travnja do 31. listopada. Za njihove plaće, stručno obrazovanje, putne troškove, te naknadu za rad posredstvom student servisa jedne djelatnice u kolovozu planirano je i utrošeno kako slijedi:

PLANIRANO: 127.300,00 kn UTROŠENO: 122.047 kn

* 1. **RASHODI TURISTIČKOG UREDA**

Turistički ured odnosi se na administrativni dio Turističke zajednice i služi kao potpora u odlučivanju Predsjedniku Turističke zajednice. Osim tog dijela, Turistički ured obuhvaća i Turističko informativni centar. Osnovna zadaća Turističko informativnog centra je prikupljanje, ažuriranje, obrada I distribucija turističkih informacija, počevši od informiranja gostiju o turističkoj ponudi pa do informacija o manifestacijama, spomenicima, plažama, gastronomiji itd.

Kako bi turistički ured funkcionirao, nastali su troškovi za usluge telefona, pošte, računalne usluge, uredski materijal, računovodstvene usluge, higijenske potrepštine, materijale za čišćenje i održavanje i nabavku sitnog inventara.

PLANIRANO: 42.500,00 kn UTROŠENO: 45.029 kn

1. ***DIZAJN VRIJEDNOSTI***

PLANIRANO: 343.550 kn **UTROŠENO: 357.703 kn**

* 1. **UREĐENJE TURISTIČKIH DESTINACIJA**

Uređenje mjesta obavlja komunalno društvo, osnovano od strane jedinice lokalne samouprave.

PLANIRANO: 0 kn UTROŠENO: 0 kn

* 1. **MANIFESTACIJE**

U suradnji sa Općinom Tkon, Orlić d.o.o. i DV Ćok, Turistička zajednica Općine Tkon je u 2018. godini organizirala brojne kulturne, zabavne i sportske manifestacije.

Kao najznačajniju sportsku manifestaciju možemo izdvojiti „Škraping“ koji se svaku godinu održava u ožujku. U sklopu manifestacije „Škraping“ organizira se „Sajam otočnih proizvoda“ i „Škrapić“ za najmlađe.

1. Božićni koncert u Tkonu

2. Filmska večer za djecu „Vrapčić Richard“

3. Kunjske maškare – Grupa Rockatansky i Kuzma & Shaka Zulu

4. Edukativna radionica HOP-a

5. Škraping chess open

6. Škraping

7. Škrapić

8. Radionica „Pletenje maslinovih grančica“

9. Preduskršnji sajam otočnih proizvoda

10. Međunarodni dan dječje knjige - radionica za djecu od 1. – 4. razreda

11. Radionica povodom Dana planeta zemlje u organizaciji

12. Radionica „Medijska kultura“

13. Prvosvibanjski doručak u Tkonu

14. Demonstracija vatrogasaca DVD-a Tkon za djecu povodom -Svjetskog dana vatrogasaca

15. 2. radionica Medijske kulture

16. Boćanje za djecu

17. Radionica suhozida – obnova suhozidnog zida na Glagoljaškoj stazi u orgnizaciji 4 Grada Dragodid, DV „Ćok“ .

18. Gospodin Otpadić – radionica za djecu

19. Izložba radova „Suhozidi“ u Škraping centru

21. Aquatlon i Otvorenje Ljetnog sajma otočnih proizvoda –uz nastup KUD Kunjka i gosti iz Vinkovaca

22. Kunjska fešta - Show legende i Sajam otočnih proizvoda

23. Predstava za djecu – Kazalište Suncokret

24. 7. Đir po konalu – Klapa Adria

25. Dan Općine Tkon – sv. Benedikt – klapa Intrade i Tomislav Bralić i Sajam otočnih proizvoda

26. Večer folklora – KUU Kunjka, KUD Hrvatska Baština iz Chicaga

27. Mini plivački maraton Ugrinić - Tkon

28. Hawaii beach party

29. Ribarska noć - Jasmin Stavros i DJ Marko

30. Lutkarska predstava za djecu Z produkcija

31. Mini cirkus Tontorino

32. Smotra folklora

33. Oluja – Dan domovinske zahvalnosti – Tamburaši za dušu

34. Izložba Vjetar Mediterana – Jadranske tradicijske barke

35. Filmska večer - Kolešće

36. Dina e Mel – bossa nova/jazz koncert na Kolešću

37. Velika Gospa – Damir Kedžo i Sajam otočnih proizvoda

38. Filmska večer - Kolešće

39. Susret klapa

40. Stem radionica za djecu

41. Božićna predstava za djecu

42. Advent u našem mjestu

PLANIRANO: 343.550,00 kn UTROŠENO: 357.703 kn

1. ***KOMUNIKACIJSKE VRIJEDNOSTI***

PLANIRANO: 47.000 kn **UTROŠENO: 46.866 kn**

* 1. ONLINE KOMUNIKACIJA

Za održavanje Internet stranice, promjene i WEB hosting planirano je i utrošeno kako slijedi:

PLANIRANO: 6.800 kn UTROŠENO: 5.714 kn

* 1. OFFLINE KOMUNIKACIJA

Iznos uključuje, oglašavanje u promotivnim kampanjama javnog i privatnog sektora, brošure i ostali tiskani materijali, opće oglašavanje i suvenire i promotivni materijal. U 2018. godini utrošeno je za izradu turističke karte Zadarske županije, brošura „Image“ na engleskom jeziku, brošure „Rivijera Tkon“ i tiskanje plakata koji su komunicirali događanja „Kunjsko lito 2018“. Navedeni iznos obuhvaća i postavljanje „smeđe signalizacije“.

PLANIRANO: 40.200,00 kn UTROŠENO: 41.151,00 kn

1. ***DISTRIBUCIJA I PRODAJA VRIJEDNOSTI***
2. SAJMOVI

U 2018. godini Turistička zajednica Općine Tkon izdvojila je za organizaciju ljetnog Sajma otočnih proizvoda iznos od 2.640 kuna.

PLANIRANO: 2.100 kn **UTROŠENO: 2.640 kn**

1. ***INTERNI MARKETING***

U 2018. godini nije bilo odvajanja za interni marketing.

1. ***MARKETINŠKA INFRASTRUKTURA***

Za BANKU FOTOGRAFIJA OPĆINE TKON I PRIPREMU U IZDAVAŠTVU, PROIZVODNJU MULTIMEDIJALNIH MATERIJALA osiguran je planirani iznos od 23.950 HRK. Utrošen je iznos za dogovorenu suradnju pri aplikaciji Pointers, te za foto radionicu, održavanjem koje se stvaraju fotografije, koje TZO kasnije koristi za promotivne fotografije mjesta.

PLANIRANO: 23.950,00 kn **UTROŠENO: 23.872 kn**

1. ***TRANSFER BORAVIŠNE PRISTOJBE OPĆINI***

Zajedno sa lokalnom zajednicom TZO Tkon će financirati poboljšanje uvjeta boravka turista u Općini Tkon koje su predviđene Zakonom o turističkim zajednicama i Zakonom o boravišnoj pristojbi te definirane Sporazumom između TZO Tkon i Općine Tkon.

PLANIRANO: 77.000,00 kn **UTROŠENO: 76.246 kn**

U Tkonu, 26. ožujka 2019.