TURISTIČKA ZAJEDNICA

OPĆINE TKON

PREDSJEDNIK

U Tkonu, 18. ožujka 2019.

TURISTIČKO VIJEĆE

TURISTIČKE ZAJEDNICE

OPĆINE TKON

**PREDMET: Izvještaj o radu turističkog ureda, TIC-a i radu direktora za 2018.**

TZO Tkon je u 2018. radila na:

Promociji općine kao turističke destinacije kroz isticanje njenih turističkih proizvoda istovremeno stvarajući uvjete za njihovo gospodarsko korištenje. To se prvenstveno odnosi na Sajam otočnih proizvoda i manifestaciju Škraping te regatu tradicijskih brodova „Đir o konalu“.

Radila je na prezentaciji novih turističkih proizvoda, kulturnoj suradnji sa drugim općinama i gradovima.

Ako pogledamo Kalendar događanja vidimo da smo sve predviđeno ostvarili.

Osvrnemo li se na pojedinačne manifestacije onda prvo moramo istaknuti našu "top" manifestaciju ŠKRAPING, te Aquatlon Tkon koji smo po prvi put organizirali u Tkonu u suradnji sa Triatlon klubom TNT Zadar, uz sama sportska natjecanja imali smo i Sajam otočnih proizvoda svaki četvrtak.

Sve važne datume/obljetnice i blagdane popratili smo sa odgovarajućim programima, a tradicijska Ribarska noć protekla je u odličnom raspoloženju i zabavi do ranih jutarnjih sati.

Radili smo i na marketinškoj promociji općine kao turističke destinacije. Promovirali smo se on line- putem interneta, ali i putem tiskovina. Izradili smo novu turističku brošuru Tkon te postavili dodatnu turisičku signalizaciju na području Općine Tkon.

TZO-Tkon je u suradnji sa Općinom Tkon i Orlić d.o.o. poticala razvoj otočne proizvodnje kao i pomoć kandidatima za dodjelu prestižne oznake Hrvatski otočni proizvod pri Ministarstvu regionalnog razvoja i fondova EU.

**Turističko- informativni centar**

Poslovi turističko- informativnog centra su se tijekom 2018. obavljali u periodu od 1. siječnja do 30. listopada te od 1. prosinca do 31. prosinca.

Obavljani su slijedeći poslovi i aktivnosti:

- distribuirani su propagandni materijali Turističke zajednice Općine Tkon

- prikupljane informacije o turističkim potrebama gostiju koji borave u našoj Općini,

- informiranje gostiju o znamenitostima i privlačnostima turističkog okružja, spomenicima kulture i drugim znamenitostima u mjestu, mogućnostima objedovanja, postojanju drugih turistima zanimljivih sadržaja na otoku Pašmanu i dr.,

- informiranje gostiju o događanjima u Općini Tkon.

Izvještaj sastavio:

Predsjednik TZO Tkon

Goran Mušćet