**- ZAPISNIK -**

sa 2. sjednice Vijeća TZO Tkon održane dana 20. prosinca 2018. godine u prostorijama Općine Tkon s početkom u 09:30 h.

**PREDSJEDNIK VIJEĆA**: Goran Mušćet, predsjednik TZO Tkon

**NAZOČNI ČLANOVI**: Goran Mušćet, Tihomir Benčić, Rajna Brzić, Zlatko Lukačić, Tomislav Jakovljev, Julijana Radović - Longin

**OSTALI NAZOČNI**: Martina Rudić, Taki Rudić

**IZOČNI**: Ivica Pribilović, Nikola Ostojić, Ivan Smoljan

**ZAPISNIK VODI**: Taki Rudić

Predsjednik Goran Mušćet otvorio je 2. sjednicu Vijeća TZO, pozdravio sve nazočne i utvrdio kvorum.

Predsjednik je predložio sljedeći:

**DNEVNI RED:**

* Verifikacija Zapisnika sa 1. sjednice Vijeća TZO-Tkon

1. Izvješće Nadzornog odbora o poslovanju Turističke zajednice Općine Tkon od 01. siječnja do 30. rujna 2018.
2. Prijedlog I. Izmjena i dopuna Programa rada sa financijskim planom za 2018. godinu
3. Prijedlog Izmjena i dopuna Programa utroška dijela boravišne pristojbe namijenjene poboljšanju uvjeta boravka gostiju na području Općine Tkon za 2018.,
4. Razno

Predsjednik je dao na raspravu Zapisnik sa 1. Sjednice Vijeća koji je jednoglasno verificiran.

Nakon verifikacije Zapisnika s prethodne sjednice Vijeća, Predsjednik je dao na raspravu Dnevni red koji je nakon provedenog glasovanja jednoglasno usvojen.

**Ad-1.**

Martina Rudić izvjestila je nazočne o prvoj točki Dnevnog reda odnosno o Izvješću Nadzornog odbora o poslovanju Turističke zajednice Općine Tkon od 1. siječnja do 30. rujna 2018. Te je navela da je Nadzorni odbor TZ Općine Tkon obavio nadzor nad radom i poslovanjem TZO Tkon tijekom prvih devet mjeseci 2018. Stavke koje je Nadzorni odbor pritom nadzirao su: vođenje poslova TZO u 2018. godini, materijalno i financijsko poslovanje te raspolaganje sredstvima TZ u 2018. godini te izvršenje i provedba programa rada i financijskog plana TZ u 2018. godini.

Nadzorni odbor je zaključio da je svo poslovanje i računovodstveni sustav ustrojen i vođen u skladu sa Zakonom i pripadajućim pravilnicima koji uređuju navedeno područje. Nadzorni odbor dao je pozitivno mišljenje o cjelokupnom poslovanju Turističke zajednice Općine Tkon.

Nakon obrazloženja navedene točke Dnevnog reda jednoglasno je prihvaćeno Izvješće Nadzornog odbora TZ Općine Tkon.

**Ad-2.**

Zlatko Lukačić izvjestio je nazočne o Prijedlogu I Izmjena i dopuna Programa rada sa financijskim planom za 2018. godinu istaknuvši da se planira povećanje ukupnih prihoda zbog povećanih prihoda od boravišne pristojbe i članarina na temelju ostvarenih noćenja na plovilima u nautičkom turizmu. Također, istaknuto je i povećanje prihoda zbog kontinuiteta povećanja boravišne pristojbe, ali i trenda povećanja dolazaka i noćenja turista na području TZO Tkon. Zlatko Lukačić istaknuo je i povećanje prihoda koje se planira na temelju prijavljenih natječaja, javnih poziva i odobrenih sredstava. Rashodi za manifestacije koji su prvotno planirani u iznosu od 242.000,00 HRK, sada se planiraju u povećanom iznosu od 343.550,00 HRK zbog organizacije brojnih sportskih, kulturnih i zabavnih manifestacija koje su obilježile Kunjsko lito 2018.

Predsjednik TZO Goran Mušćet istaknuo je važnost i značaj turističkih manifestacija, koje iako zahtjevaju izvjesne troškove, ipak podižu kvalitetu ponude turističke destinacije, utječu na povećanje broja posjetitelja i turista te utječu na povećanje potrošnje na području TZO Tkon.

Predsjednik je dao na raspravu Prijedlog I Izmjena i dopuna Programa rada sa financijskim planom za 2018. godinu koji je jednoglasno usvojen.

**Ad-3.**

Zlatko Lukačić govorio je o Prijedlogu Izmjena i dopuna Programa utroška dijela boravišne pristojbe namijenjene poboljšanju uvjeta boravka gostiju na području Općine Tkon za 2018. Te je istaknuo da se iznos od 30% boravišne pristojbe koji se transferira Općini Tkon na temelju Zakona o turističkim zajednicama i Zakona o boravišnoj pristojbi, prvotno planiran za 2018. u iznosu od 69.000,00 HRK, zbog planiranog povećanja prihoda, planira u novom iznosu od 77.000,00 HRK.

Martina Rudić obrazložila je na što se konkretno odnosi transfer boravišne pristojbe, odnosno programe i stavke na koje se planiraju utrošiti sredstva boravišne pristojbe na području Općine Tkon: Gorska služba spašavanja, DVD Tkon, timovi hitne medicinske pomoći, uređenje i održavanje javnih površina te uređenje i održavanje plaža.

Nakon izlaganja Prijedloga Izmjena i dopuna Programa utroška dijela boravišne pristojbe namijenjene poboljšanju uvjeta boravka gostiju na području Općine Tkon za 2018. Prijedlog je dan na raspravu, nakon čega je jednoglasno usvojen.

**Ad-4.**

Pod točkom Razno predsjednik Goran Mušćet naveo je kako se dosta ulaže u uređenje mjesta i cijele općine Tkon istaknuvši ključne projekte koji su u tijeku tijeku kao i planove za daljnja ulaganja u uređenje područja općine Tkon.

Sjednica je završena u 10:05 sati.

Zapisničar: Predsjednik

Taki Rudić TZO Tkon

Goran Mušćet