Na temelju članka 17. stavka 1. točke 5. Zakona o turističkim zajednicama i promicanju hrvatskog turizma (NN br. 152/08) i članka 27. Statuta Turističke zajednice Općine Tkon, Turističko vijeće Turističke zajednice Općine Tkon ( u daljnjem tekstu Turističko vijeće) na svojoj 3. sjednici Vijeća održanoj dana 26. ožujka 2019. godine, donosi

**5. IZMJENA I DOPUNA**

**PRAVILNIKA**

o organizaciji i sistematizaciji radnih mjesta

**Članak 1.**

U pravilniku o organizaciji i sistematizaciji radnih mjesta, Ur.br. 2/12 od 11. siječnja 2012. te 1. Izmjena i dopuna Pravilnika o organizaciji i sistematizaciji radnih mjesta, Ur.br. 173/13 od 23. rujna 2013., 2. Izmjene i dopune Pravilnika o organizaciji i sistematizaciji radnih mjesta, Klasa: 022-01/15-02/2, URBROJ:2198/32-15-1 od 11. rujna 2015., 3. Izmjene i dopune Pravilnika o organizaciji i sistematizaciji radnih mjesta, Klasa:022-01/16-02/1, URBROJ: 2198/32-16-6 od 18. ožujka 2016. godine, i 4. Izmjena i dopuna Pravilnika o organizaciji i sistenatizaciji radnih mjesta, Klasa: 022-01/18-02/1, URBROJ: 2198/18-3, čl. 6. st. 1. nakon točke 1. dodaje se točka 2. koja glasi:

**2.) Stručni suradnik za marketing u Turističkom Informativnom Centru (TIC) ( 1 izvršitelj )**

- završen preddiplomski stručni ili sveučilišni studij ( 180 ili 240 ECTS bodova ), ili specijalistički diplomski stručni ili diplomski sveučilišni studij (300 ECTS bodova) društvenog ili humanističkog smjera;

- najmanje jednu godinu radnog iskustva u struci koja odgovara poslovima radnog mjesta na kojem je radnik zaposlen

- aktivno znanje jednog svjetski jezik,

- položen stručni ispit za rad u turističkom uredu, a ako nema treba u roku od jedne godine od dana stupanja na rad položiti stručni ispit;

- poznavanje rada na osobnom računalu.

**Opis poslova**: Radi u Turističko Informativnom Centru TZO; posjetitelje upoznaje sa turističkim sadržajem destinacije; sudjeluje u organizaciji i koordinaciji manifestacija i događanja u suradnji s lokalnom zajednicom; sudjeluje u planiranju i provedbi marketinških i promotivnih aktivnosti; sudjeluje u pripremi i provedbi godišnjeg programa rada te organizaciji kulturnog ljeta; aktivno održava i vodi brigu o facebook stranici TZO Tkon i ostalim povezanim stranica koje predstavljaju turističku ponudu općine; osmišljava i predlaže medija planove za pojedine projekte-događanja; priprema projektne prijedloge za prijave za natječaje; priprema i planira aktivnosti destinacijskog menadžmenta; predlaže, priprema i vodi brigu oko izrade promidžbenih materijala; izrađuje analize, informacije i druge materijale za potrebe tijela zajednice; predlaže nastupe na sajmovima i prezentacijama; surađuje i koordinira djelatnosti promidžbe sa drugim turističkim zajednicama; obavlja poslove odnosa s javnošću i medijima, vodi pripremu turističkih programa i prijedloga novih proizvoda; prikuplja i ažurira podatke o turističkim kapacitetima i ponudi općine Tkon; prima stranke, odgovara na poruke i upite putem telefona i e-maila, vodi korespondenciju; vrši naplatu i evidenciju naplate boravišne pristojbe i članarinu; surađuje s županijskom Turističkom zajednicom, HTZ-om, Predstavništvima HTZ-a u inozemstvu, Ministarstvom turizma i ostalim institucijama; obavlja i sve druge poslove koje mu povjeri direktor/predsjednik TZO. Za svoj rad odgovara direktoru/predsjedniku TZO Tkon.

Dosadašnja točka 2. postaje točka 3. „

**Članak 2.**

U članku 6.a stavak 1. mijenja se i glasi:

„Djelatnicima iz članka 6. stavka 1. točke 2. i 3. utvrđuje se raspored radnog vremena u periodu:

Dva djelatnika

* Od 1. siječnja do 31. prosinca – puno radno vrijeme 8 sati dnevno

Djelatnici se primaju u radni odnos na određeno vrijeme zbog ograničenog priljeva sredstava. „

**Članak 3.**

U članku 6. stavku 1. točki 3. riječi u zagradi „( 2 izvršitelja )“ mijenjaju se i glase „( 1 izvršitelj )“.

**Članak 4.**

Izmjene i dopune Pravilnika o organizaciji i sistematizaciji radnih mjesta stupaju na snagu osmog dana od dana objave na oglasnoj ploči TZO-Tkon.

U Tkonu, 26. ožujka 2019. godine

Predsjednik Turističkog vijeća

TZO-Tkon

Goran Mušćet